Brasa (stacija)

Brasa ir ceļa postenis un pieturas punkts Rīgas Vidzemes priekšpilsētā, dzelzceļa līniju Zemitāni—Skulte un Čiekurkalns—Rīga Krasta krustojumā. Brasā pietur visi Skultes virziena elektrovilcieni, cauri tai kursē arī kravas vilcieni. Starp Rīgas un Skultes virziena pieturu ēkām atrodas Brasas ceļa pārvads, kas savieno Miera ielu ar Gaujas ielu. Stacijā biļešu kase ir slēgta.

 Vēsture 
Līdz ar līnijas Rīga—Mangaļi uzbūvēšanu 1872. gadā šajā vietā uzbūvēja Kara hospitāļa pasažieru platformu. 1903. gadā uzbūvēja atzaru uz pilsētas elevatoru Andrejsalā (tagadējā Rīgas Krasta līnija), līdz ar to platforma jeb pietura kļuva par staciju. 1907. gadā uzbūvēja savienojumu ar Ķeizarmeža staciju (tagadējo Čiekurkalnu). 1919. gadā staciju pārdēvēja par Braslu, 1938. gadā par Brasu.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 54. lpp. 

1937. gadā netālu no stacijas uzbūvēja 2. Eiropas basketbola meistarsacīkšu sporta halles. Vācu okupācijas laikā stacijas nosaukums bija "Rīgas sporthalle".Ziemeļu rajons gadsimtu griežos / sast.: L. Liepiņa. Rīga : RaKa, 2004. — 102. lpp. 
 tajā pieturēja pirmais elektrovilciens (pēc elektrifikācijas pie Brasas uzbūvēts ceļa pārvads Mežaparka tramvaja līnijas vajadzībām). Arī līnija uz Čiekurkalnu ir bijusi elektrificēta, tomēr regulāra elektrovilcienu satiksme šajā posmā nav pastāvējusi (vadi noņemti aptuveni 2005. gadā, stabi ir saglabājušies). Saglabājusies arī 1903. gadā būvētā  stacijas ēka, kuru pasažieru vajadzībām gan neizmanto.

 Attēlu galerija 

 Ārējās saites 
 Brasas stacija

 Atsauces 

Stacija
Kategorija:Čiekurkalns
Kategorija:Dzelzceļa satiksme Rīgā
Kategorija:Dzelzceļa stacijas Latvijā
Kategorija:Dzelzceļa līnijas Zemitāni—Skulte stacijas un pieturas punkti